Ақмола облысы Целиноград ауданы

**Қажымұқан ауылының жалпы орта білім беретін мектебі КММ**

**«Тәуелсіз Қазақстанның болашағы жастар көзімен»**

Дайындаған:Оспанова Г.Н.

Қажымұқан ауылы

Физика пәні мұғалімі

Тел: 87775101664

Почта: nur\_ai.93@mail.ru

Қазақстан- тәуелсіз, еркін, өз алдына қарқынды дамып келе жатқан алдынғы қатардағы елдердің бірі. Өз елімнің осы тәуелсіздік алған жылдардан бергі тарихына үңілетін болсам,халқымыздың басынан қаншама қиыншылықтар өткен. Оның ішінде аштық та, ұрлық-қарлық та, бопсалау да бар. Бір айта кететіні елдің «менмін» деген тұлғалары елімізге сіңірген еңбектеріне шексіз алғысымды айтамын, себебі енді ғана тәуелсіздік алған елде өмір сүру, күн көрудің қаншалықты қиын екенін көзімізбен көрмесек те үлкендерден естіп жатамыз. Елдің еңбектеп жеткен заманы дәл қазіргі тәуелсіз мемлекет болу еді. Ұрпағының ертеңін ойлап, барынша күш салған,өздерін қатерге тіккен қаншама ұлы тұлғалардың алдында мына біздер қарыздармыз.Расында,болашақтың іргесін бірге қалаушылар осы дамыған Қазақстанды өз көздерімен көрсе, төбелері көкке екі елі жетпей қуанушы еді. Тәрбие мен білімді қатар ұстап жүру жолында, бізге қателесуге болмайды деп білем.

 Болашақ біздің қолымызда, болашақ- біз тәрбиелеп отырған өскелең ұрпақтың қолында. Сондықтан да барынша аянып қалмай, бар білімді беруге тырысып бағудамын. Қазіргі жастардың да заманына сай ойлау дәрежесі де ерекше. Бәрін қағып аларлықтай ақылды. Бір қуантатыны білім деңгейінің жоғарылап, сапа жағынан да жоғарғы нәтиже көрсетудеміз. Бұл сөзіме дәлел ретінде мен жұмыс жасайтын ауыл мектебін айтып кетсем артық емес деп ойлаймын. Себебі, ауыл болса да дәрежесі жоғары, мектеп ішіндегі атмосфера, тәртіп, тәрбие, тазалықтың сақталуы, қазіргі пандемияға байланысты енгізілген түрлі талаптардың бірін қалдырмай орындайтыны адамды таңқалдырмай қоймайды. Сол үшін балаға өзімнің деңгейімді ғана емес, осы алда алатын білімдерімді де үйретуге тырысып келемін. Өйткені Абай атамыз айтқандай «Қолымды мезгілінен кеш сермедім» деп өкінгім келмейді. Осындай ұлы тұлғалардың ой саларлық бір ауыз сөзінен намысқа тырысатын қаны қазақ, жаны жайдары адамдар көп. Аянып қалмай 2 жыл еңбек ету жолында өз оқушыларым тек мектеп ішілік іс-шарамен шектелмей, ауданаралық, республикалық байқаулардан да жүлделі орын алып келеді. Егер мен өз басымның пайдасын ойласам, олар да әрекет жасамаушы еді, әрекет болмаса нәтиже де жоқ. Міне бір адам екінші адамға себепші демекші, «Біріңді қазақ, бірің дос, көрмесең істің бәрі бос».Әр жасаған іс-әрекетім, еңбегімді талап ету емес, маған маңыздысы білім берілген соң, ол білімнің де ақталатын уақыты келеді, сол кезде өз өзін дәлелдеп шықса міне мұғалімнің болашақ үшін сіңірген жұмысы осы болмақ.

 Болашақ Қазақстан- менің көзіме өте ақылды, дамыған елдің алды, жастардың бәрі білімді, мектеп деген ұғымның орнына өзгеше білім системасы енгізілетіндей дәрежеге жетеміз деп ойлаймын. Әрине осы мақсаттың жолында қаншама адам еңбек ететіні сөзсіз, бірақ бұл еңбек-ертенгі жас ұрпақтың болашағына жасалып жатқан игі іс. Ұстаздардың болашақ ұрпаққа салатын ең үлкен де ауқымды инвестициясы бүкіл өмірін, жанын білімін беріп қана қоймай ұрпақ тәрбиесіне де аса мән беруінде. Ең бастысы- бірлігіміз жоғалмасын, қаншама ұлт өкілдері болса да, Қазақ деп алып шығарлық ұрпақ тәрбиелей алатынымызға мен сенімдімін. Рақмет!